Müqəddəs Martin kilsəsi (Landsxut)

Müqəddəs Martin kilsəsi () — Bavariyanın Landsxut şəhərində yerləşən orta əsr kilsəsi. Müqəddəs Martin Kilsəsi Trausnis qəsri və Landsxut Toy (evlilik) mərasimi ilə birlikdə Landsxut şəhərinin simvoludur. Kərpic Qotika üslubunda inşa edilmiş bu bina, Bavariyanın ən hündür kilsə qülləsinə malikdir və bu qüllə eyni zamanda poladsız dəstək olmadan inşa edilmiş dünyanın ən hündür ikinci kərpic tikilisidi. Müqəddəs Martin kilsəsinin zəng qülləsinin hündürlüyü 130.6 metrdir.
 Tarixi 
1204-cü ildə Bavariya hersoqu I Lüdviq (Kelheimer) Landsxut şəhərinin əsasını qoyub. O, Trausnis qəsrini inşa edib və hazırkı Müqəddəs Martin kilsəsinin yerində kiçik bir kilsə tikdi. Bu tikili 1389-cu ildə inşasına başlanan mövcud kilsə ilə əvəz olundu. Kilsənin tamamlanması təxminən 110 il çəkdi. Bu müddət ərzində beş memar tikinti sahəsini idarə etdi. Yalnız qüllənin inşası 55 il çəkdi. Kilsə nəhayət 1500-cü ildə təqdis edildi.

 Memarlığı 
1495-ci ilə aid xor dirəyi xaçının ümumi uzunluğu 8 metrdir. Bu xaç Qotika memarlığının ən böyük xaçlarından biridir. Xaçın dirəyi zoğal ağacı gövdəsindən hazırlanıb və uzunluğu 5.80 metr, qollarının eni isə 5.40 metrdir. Mixael Erhart tərəfindən hazırlanmış bu xaç 1495-ci ildə quraşdırılıb.

Kilsədəki digər əhəmiyyətli sənət əsərləri arasında yüksək altar, tək bir daşdan hazırlanmış altıbucaqlı mimbər və Hans Leinberqer tərəfindən yaradılmış "gül çələngi/zəng Məryəm" (təxminən 1520) heykəli daxildir. Bu heykəl, Leinberqerin ən mühüm sənət əsərlərindən biri hesab olunur.

 İnşası və təmir işləri 
Kilsənin tikintisi 1389-cu ildə memar Hans von Burqhausenin rəhbərliyində başlayıb. Kilsənin tikintisinin dəqiq başlama tarixi məlum deyil, lakin onun tikintisi ilk dəfə 1392-ci ildə şəhər salnaməsində qeyd edilib. Tikinti 1500-cü ildə tamamlanıb.

Kilsə kərpic və gildən inşa edilib. Təməl üçün 5000 taxta dirəkdən istifadə olunub. Dirəklər tamamilə yeraltı su səviyyəsində yerləşir ki, bu da bakteriyaların səbəb olduğu çürüməni ləngidir.

130.6 metr (428 fut) hündürlüyü ilə kilsə qülləsi dünyanın ən hündür kərpic tikilisi hesab olunur və Belçikadakı Müqəddəs Məryəm Kilsəsini 8.6 metr üstələyir. 2001-ci ildə Müqəddəs Martin Kilsəsi Papadan "kiçik bazilika" titulunu alıb.

Kilsə Qotika üslubunda inşa edilib ki, bunu pəncərələrinin və tağlarının ucu biz şəklində olması nümayiş etdirir.
 Qalereya 

 İstinadlar 

 Xarici keçidlər 


 :en:SkyscraperPage - St. Martin's Church